De ce a chemat pastorul Laszlo Tokes credincioșii în fața casei sale pe 15 decembrie 1989.
Laszlo Tokes a explicat de ce a chemat credincioșii în fața casei sale pe 15 decembrie 1989. Pastorul îi ceruse ajutor chiar și lui Nicolae Ceaușescu în octombrie 1989. Laszlo Tokes reclamase intenția episcopului reformat din Oradea, Laszlo Papp, de a-l alunga din Timișoara. Laszlo Tokes: "Într-o clipă s-au întors împotriva miliţienilor şi i-au alungat".
Laszlo Tokes a povestit ce l-a făcut să cheme credincioșii în fața casei sale din Timișoara în decembrie 1989. Era 15 decembrie și pastorul știa că va fi evacuat.Laszlo Tokes: "Procesul de evacuare a ținut timp îndelungat, la sfârșitul lui noiembrie a devenit hotărârea de evacuare definitivă și executorie. La începutul lunii decembrie am primit somația de a părasi locuința, mi s-a retras viza de flotant, și când am aflat această hotărâre și am primit somația, am făcut public în biserica și i-am invitat pe credincioșii care frecventau biserica în număr enorm de mare, erau și 500-600 în mod normal, dar și mai mulți la ocazii excepționale."Pastorul îi ceruse ajutor chiar și lui Nicolae Ceaușescu. Într-o scrisoare din octombrie 1989, Tokes s-a plâns lui Ceaușescu de intenția episcopului reformat din Oradea, László Papp, de a-l alunga din Timișoara. Rămas fără răspuns, Tokes s-a adresat enoriașilor săi.Laszlo Tokes: "I-am informat că în ziua de 15 ar fi cazul să fiu evacuat și i-am invitat să participe la acest act, dar nu cu voință de a refuză evacuarea, că știam că n-am nicio șansă, ci cu gândul că oamenii, credincioșii să fie în mod tăcut martorii acestui act abuziv, ilegal, împotriva unui preot, împotriva voinței conducerii bisericii din Timișoara, care m-au susținut în tot timpul. Este ceva de mirare că prezbiteriul care constă în 26 de persoane, aproape în unanimitate m-au sprijinit, m-au susținut, m-au ales."Pastorul spune cum, înainte de protest, întâlnirea din fața casei sale a fost doar o ocazie pentru credincioșii care își arătau sprijinul față de familia sa.Laszlo Tokes: "Am vrut să fie martori pașnici ai acestui abuz împotriva drepturilor omului, împotriva drepturilor noastre bisericești, cu tendința anti-maghiară, și au și venit oamenii în 15. Era mai mult o invitație simbolică într-o situație de imposibilitate. Dar oamenii au înțeles altfel și au venit cu mâncăruri, cu lemne încălzit, cu daruri. Mi-au transmis prin fereastră, că în vremea aceea, două luni de zile, le-a fost interzis să între în locuința, în oficiu, numai la biserica puteau veni din duminică în duminică.".